
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.2. specifiskā atbalsta mērķa pasākuma "Atbalsts daudzdzīvokļu māju siltināšanai" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai, ka projekta Nr. 4.2.1.1/16/I/001 "Atbalsts daudzdzīvokļu dzīvojamo māju energoefektivitātes paaugstināšanas pasākumu īstenošanai daudzdzīvokļu māju dzīvokļu īpašniekiem" posmošanas risinājums tiek attiecināts uz  Eiropas Savienības fondu 2021.-2027. gada plānošanas perioda finansējumu ne vairāk kā 3 milj. euro apmērā.
· 4. Pieņemt zināšanai, ka šī Ministru kabineta sēdes protokollēmuma 3. punktā noteiktais risinājums samazina Eiropas Savienības fonda 2021.–2027. gada plānošanas perioda 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.1. pasākuma  "Energoefektivitātes paaugstināšana dzīvojamās ēkās, t.sk. attīstot ESKO tirgu (daudzīvokļu, privātās un neliela dzīvokļu skaita ēku kompleksos)" (turpmāk – 2.1.1.1.pasākums) pieejamo finansējumu par 1.4 %. Līdz ar to posmošanas risinājums būtiski neietekmē  2.1.1.1.pasākumu.
· 5. Uzdot Centrālajai finanšu un līgumu aģentūrai veikt grozījumus esošajā līgumā par "Altum" projekta īstenošanu, paredzot "Altum" projekta posmošanu, un "Altum" projekta otro posmu īstenot Eiropas Savienības fonda 2021.–2027. gada plānošanas perioda ietvaros, neveicot "Altum" projekta otrā posma atlasi.
· 6. Ņemt vērā, ka uzraudzības rādītāju sasniegtās vērtības, kuras tiks ziņotas Eiropas Savienības struktūrfondu un Kohēzijas fonda 2014.–2020. gada plānošanas periodā, netiks atkārtoti pieskaitītas Eiropas Savienības fonda 2021.–2027. gada plānošanas perioda sniegumam.

